નિર્મલા સીતારમણે કહ્યુ કે પ્રધાનમંત્રી મોદીએ એચએએલના નિર્માણ કાર્યમાં ઝડપ લાવવા માટે ઘણા મહત્વના પગલાં લીધા અને કઈ રીતે દર વર્ષે 8 ના બદલે 16 એરક્રાફ્ટ તૈયાર થઈ શકે તે માટે દરેક પ્રકારની મદદ પૂરી પાડી. પીએમ મોદીએ એચએએલને વધુ સારા ટેક્નિશિયન, એરક્રાફ્ટ બનાવવા માટે વધુ મોટી જગ્યા સહિત તમામ મદદ પૂરી પાડી. સંરક્ષણ મંત્રીએ કોંગ્રેસ પર સવાલ ઉભા કરતા કહ્યુ કે જો કોંગ્રેસ એચએએલને સારી બનાવવા ઈચ્છતી હતી તો તેણે તેને વધુ ઉત્કૃષ્ટ બનાવવા માટે છેલ્લા 10 વર્ષ સુધી કોઈ પ્રયાસ કેમ ન કર્યા.